Πύργος 26-04-2018

**ΑΝΑΚΟΙΝΩΣΗ - ΠΡΟΣΚΛΗΣΗ**

**ΘΕΜΑ: Ενημερωτική εκδήλωση για το νέο κανονισμό περί προστασίας των προσωπικών δεδομένων**

Σας ενημερώνουμε **ότι το Σάββατο 12 Μαίου 2018 και ώρα 12.00 το μεσημέρι στα γραφεία του Συλλόγου**  θα πραγματοποιηθεί ανάλυση-συζήτηση με θέμα το νέο κανονισμό της Ευρωπαϊκής ΄Ενωσης περί προστασίας των προσωπικών δεδομένων.

Την εισήγηση όπως και διευκρινίσεις αλλά και απαντήσεις στα ερωτήματά μας, θα κάνει ο Διευθύνων Σύμβουλος της εταιρείας GAGDPR κύριος Γιάννης Γουμενόπουλος και συνεργάτης του, οι οποίοι θα παράσχουν και όλες τις αναγκαίες διευκρινίσεις απαντώντας στα ερωτήματά μας.

Ο εν λόγω ομιλητής έχει παραβρεθεί σε ανάλογη εκδήλωση του Ιατρικού Συλλόγου Πατρών.

Κατανοώντας τη σοβαρότητα του θέματος αλλά και την ανάγκη για καλύτερη ενημέρωσή σας για αυτό το φλέγον θέμα που θα μας απασχολήσει από 25 Μαίου, σας καλούμε να συμμετάσχετε ενεργά, εκφράζοντας τις απορίες και τα ερωτήματά σας.

Με συναδελφικούς χαιρετισμούς

Για το Διοικητικό Συμβούλιο

Ο Πρόεδρος Ο Γεν. Γραμματέας

Νίκος Κατσαρός Χρήστος Γιαννικούλης